బూఖొ పై

బూఖొ పై అనేది లేత కొబ్బరితో చేసే సంప్రదాయ ఫిలిపినో వంటకము. ఫిలిపిన్స్‌లోని లుసొన్ దీవిలోని లగూన ప్రొవిన్స్‌లో గల లోస్ బఞొస్ నగరం ఈ వంటకానికి పేరొందింది.

బూఖొ అంటే టగాలోగ్ భాషలో లేత కొబ్బరి అని అర్థం. కొబ్బరితో పాటు తియ్యటి గడ్డపాలు వాడడంతో ఇది మీగడతో చేసే కస్టర్డ్ పైల కన్నా మందంగా ఉంటుంది. ఈ బూఖో పైలో వాడే పదార్థాల్లో చిన్న మార్పులు చేస్తే మరికొన్ని రకాలు తయారవుతాయి. మచ్చుకు మఖపునొ పై అనేది మఖపునొ అని మందంగా, జిగురుగా ఉండే ఒక రకం కొబ్బరికాయతో చేసే బూఖొ పై.

ఒకప్పుడు ఫిలిపీన్స్‌లోనే దొరికే ఈ వంటకాన్ని, నేడు బ్లాస్ట్ ఫ్రీజింగ్ టెక్నాలజీ వాడి నిలవ ఉంచగలగడంతో తయారీదారులకు దీన్ని ఎగుమతి చేసే అవకాశం దొరికింది. పాడవకుండా నిలవ ఉంచే వీలు ఉండడంతో ఫిలిపీన్స్ నుండి తిరిగి వెళ్ళే పర్యటకులు దీన్ని తమకు కావలసిన వాళ్ళకి బహుమతిగా తీసుకెళ్ళే అవకాశం దొరికింది. ఇలా ఇంటికి తిరిగివస్తూ, సొంత మనుషులకు బహుమతులు తీసుకువచ్చే ఫిలిపినో సంప్రదాయాన్ని పసలూబొంగ్ అంటారు. నేడు దీన్ని పెండన్, వనిల, బాదం ఫ్లేవర్లలో కూడా తయారు చేస్తున్నారు.

బుఖో పై లాంటిదే అమెరికన్ కొకొనట్ క్రీమ్ పై. కానీ రెండిటికీ కొన్ని తేడాలు ఉన్నాయి. ఒకటి బుఖో పైలో క్రీమ్ ఉండదు. ఇంకొకటి, బుఖో పై మీద మరెఁగ్ గాడులు ఉండవు.

పుట్టుపూర్వోత్తరాలు
బుఖో పై మొదటిసారి ఫిలిపీన్స్‌లోని లగూన ప్రొవిన్స్‌లో తయారుచేయబడింది అని అంటుంటారు.

మూలాలు